384 Vincula

Vinculorum quedam sunt desideranda quia a Deo, quedam toleranda quia propter Deum, quedam detestanda quia contradictum. Prima vincula sunt gratie. Secunda pene. Tercia culpe. Deus enim vinculant nos dupliciter.

Primo, vinculis obediencie et preceptis ut gratia in nobis conseruetur, Eccli. 6[:31]: *Decor vitæ est in illa*, id est, in sapientia decorat nempe vitam dum facit veriloqui bene operari, honeste conuersari, *et vincula illius*, id est, precepta, *alligatura salutaris*. Matt. 19[:17]: *Si vis ingredi ad vitam, serva mandata*. Ista vincula inungunt nos similibus, sicut spiritus in garba ne dispergamur, Eph. 4[:3]: *Solliciti servare unitatem Spiritus in vinculo pacis*. Sed hec quia hec vincula rumpunt aliqui per varia peccata, Jer. 5[:5]: *Hi confregerunt jugum; ruperunt vincula*.

Secundo, vinculat nos Deus vinculis penitentie pro peccatis, sicut aligatur brachium fractum ut fauetur. Exemplum de Samaritano, Luc. 10[:34]: *Et alligavit vulnera ejus*. Sed heu quia Jer. 2[:20] dicitur recidiuanti, *Confregisti jugum, rupisti vincula, [et] dixisti: Non serviam*, etc.

¶ Secundo, ligat nos mundus vinculis pene, id est, tribulationis, maxime si exerceamus non ad predictum veritatis. Hac de causa vinctus fuit Jesus, Matt. 27[:2]: Vincientes Jesum *duxerunt, et tradiderunt Pilato*. Sic Petrus, Act. 12[:6], erat *vinctus catenis duabus*. Et Paulus, 2 Tim. 2[:9], *In quo laboro usque ad vincula*. Sed verbum Dei non alligavit.

Item, si exerceamus correccionem iniquitatis. Hac de causa vinctus fuit Johannis Baptismus, Matt. 18[:30] vinxit *eum in carcerem*. Heb. 11[:36]: Sancti *ludibria, et verbera experti, insuper et vincula, et carceres*.

Item, caro ligat nos trahendo ad peccatum aspectum et tactu, Prou. 7[:21-23]: Irretivit eum multis sermonibus, etc. vsque *et nescit quod*. Ad vincula stultus trahatur.

Item, per delectacionem detinet eum in voluntate peccandi, sicut mel, musica, cadauer lupum, Eccle. 7[:27]: *Inveni mulierem morte amariorem*, id est, carnalem concupientiam que solo consensu deliberato interimit, sed ista vincula sunt rumpenda virtute consciencie, Judic. 16[:9]: *Rupit vincula*, ac *si quis rumpat filum de stuppæ*.

Item, diabolus habet vincula quibus vtitur.

Primo, de peccato in peccatum trahendo, ut sit magis obliget. Sic Nebugadnezzar duxit regem Juda vinctum catenis duabus in Babilonem, id est, peccatis carnalibus et spiritualibus.

Secundo, impenitatem et longam uitam promittendo, ut sic penitenciam impediat et secum trahat, sicut carnifex porcum, Sap. 17[:2] id est, *vinculis tenebrarum et longæ noctis* impediti, etc., sed ista vincula rumpenda sunt dupliciter.

Primo, ab ipso homine dispensatiue /f. 120vb/ per pacienciam, sicut medicina desteterit morbum, Ysai. 52[:2]: *Solve vincula colli tui, captiva filia Sion*.

Secundo, effective a Deo per gratiam, Psal. [115:16-17]: *Dirupisti vincula mea, tibi sacrificabo*.

Item, videns diabolus aliquos euadere vinculum voluntatis, pronitatis, et difficultatis, addit funiculum triplex quod difficile rumpitur. Nam ligat pedem affectionis, collum confectionis, manum operacionis.

De primo, Psal. [149:8]: *Ad alligandos* *reges in compedibus*.

De secundo, quia [Ysai. 52:2]: *Solue vincula colli tui captiva filia Syon*. Marc. 7[:35]: *Solutum est vinculum linguae ejus, et loquebatur recte*.

De tercio, Joan. 11[:44]: Lazarus erat *ligatus manus et pedes, institis.* Vnde sicut Sampson facile rumpit vincula tanquam stupe, sic a peccatore facile rumpuntur vincula quando penitet, Psal. [115:16-17]: *Dirupisti vincula mea: tibi sacrificabo*. Sed Dominus Jesus habet vincula generalia, spiritualia, particularia, et singularia. Prima vincula sunt generalis iusticie. Secunda penitentie. Tercia abundancie. Quarta amicitie.

¶ Infelix est satis quem [non] tot vincula non cohercent.

Prima sunt vincula preceptorum, sed ista sunt homine confracta qua propter conqueretur Dominus, Jer. 2[:20]: *A sæculo* fregisti *jugum*, *rupisti vincula, et dixisti: Non serviam*. Et ne hic intelligeretur de minoribus addidit, Jer. 5[:5]: *Ibo ad optimates, et loquar eis: et ecce ipsi simul confregerunt jugum; ruperunt vincula*.

Secundum, vincula sunt penitencie qui subeunt gratis pedem, collum, et humerum, id est, voluntatem, verbum, et effectum, ut sic euadant vincula diaboli, Eccli. 6[:25]: *Injice pedem tuum in* pedes *illius*. Sed heu quia de multis verificatur illud, Luc. 8[:29] ligatus *vinculis* teneri non potuit eo quod.

Tercia sunt vincula consiliorum quibus se inhibet homo, non solum a superfluis, sed etiam a licitis, Ezech. 3[:25]: *Fili hominis, data sunt super te vincula*.

Quarta vincula sunt amicitie, Osee 11[:4]: *In funiculis Adam traham eos, in vinculis caritatis*. Col. 3[:14]: *Super omnia* mutuam *caritatem*, quem *est vinculum perfectionis*.

¶ Item, in mortuis sunt quedam vincula deformionis venialis, quedam punicionis temporalis, quedam retardacionis tedialis.

De primo, Psal. [115:16-17]: *Dirupisti vincula mea: tibi [sacrificabo].* Hoc fit per orationem, Jud. 15[:14]: *Sicut solent ad odorem ignis lina consumi*.

De secundo, Eccli. 6[:31]: *Vincula illius alligatura salutaris*. Quia tales afflictos liberauerimus, eos patrones adiuuandum nos habebimus. Et in hoc verum est quod communiter dicitur qui pro alio orat pro seipso laborat.

De tercio, Job 39[:5]: *Quis dimisit onagrum liberum, et vincula ejus solvit*? Onager qui est asinus siluestris figurat animam in purgatorio afflictam, que libera est saltem post iudicium quia iter non est locus purgatorii.